《高阳台 除夕闰生宅守岁》
清代·朱祖谋

药裹关心，梅枝熨眼，年光催换天涯。彩胜迷离，忘情红入镫花。

常时风雨联床地，付冷吟、閒醉消他。更休提，束带鸣鸡，列炬飞鸦。

惊心七十明朝是，甚两头老屋，旧约长赊。醉倚屠苏，宁知肝肺槎枒。

干戈满目悲生事，对阿连、休话无家。却因依，北斗阑干，凝望京华。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。